**Ministru kabineta noteikumu projekta**

**„****Sporta bāzu un nacionālo sporta bāzu pārbaudes kārtība” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Ministru kabineta noteikumu projekts „Sporta bāzu un nacionālo sporta bāzu pārbaudes kārtība” (turpmāk – noteikumu projekts) izstrādāts, ievērojot likuma „Par nacionālās sporta bāzes statusu” (turpmāk – Likums) 6.panta 3.2 daļā un 10.panta piektajā daļā Ministru kabinetam doto deleģējumu. |
| 2. | Pašreizējā situācija un problēmas | Likuma 5.panta pirmā daļa nosaka, ka nacionālās sporta bāzes statusu var piešķirt sporta bāzei, kura atbilst visiem šādiem nosacījumiem: tā ir reģistrēta Sporta bāzu reģistrā, tās darbība un tehniskais stāvoklis atbilst normatīvo aktu prasībām, tās darbība tiek organizēta, priekšroku dodot pasākumiem, kurus rīko atzītās sporta federācijas vai profesionālās ievirzes sporta izglītības iestādes, tā spēj nodrošināt regulāru valsts nacionālo izlašu dalībnieku treniņprocesu, kā arī bērnu, jauniešu un invalīdu sporta pasākumus, tā ir piemērota pasaules vai Eiropas čempionātu, to posmu, kausu izcīņas un kvalifikācijas sacensību rīkošanai, tajā rīkotie ar sportu saistītie pasākumi veido vismaz 50 procentus no faktiskā sporta bāzes noslogojuma, tiek nodrošināta tās nepārtraukta darbība sporta jomā, tās sastāvā esošie objekti netiek izmantoti tādiem mērķiem, kas nav savienojami ar sporta un veselīga dzīvesveida popularizēšanu. Sporta bāzes atbilstība šā panta pirmās daļas nosacījumiem izvērtējama pēdējā gada laikā pirms iesnieguma par nacionālās sporta bāzes statusa piešķiršanu iesniegšanas (Likuma 5.panta otrā daļa).  Likuma 10.panta pirmā daļa nosaka, ka Izglītības un zinātnes ministrija pastāvīgi uzrauga nacionālās sporta bāzes darbības atbilstību šā likuma 5.panta nosacījumiem un citu normatīvo aktu prasībām. Tāpat ir noteikta detalizēta nacionālo sporta bāzu darbības pārbaudes kārtība (Ministru kabineta 2010.gada 10.augusta noteikumi Nr.747 „ Noteikumi par nacionālo sporta bāzu darbības pārbaudes kārtību un tajā iesaistāmajām institūcijām”).  Šobrīd normatīvajos aktos nav regulējuma, kas nosaka kārtību, kādā tiek īstenota sporta bāzu sākotnējās pārbaudes kārtība, lai konstatētu sporta bāzes atbilstību Likuma 5.panta nosacījumiem**. Tā rezultātā nevar izslēgt situācijas, kad trūkumi sporta bāzes darbībā tiek atklāti tikai pēc tam, kad sporta bāzei jau ir piešķirts nacionālās sporta bāzes statuss, lai gan šādi trūkumi bijuši arī iepriekš (pirms nacionālās sporta bāzes statusa piešķiršanas).**  **Sporta bāzu sākotnējās pārbaudes procedūra ļaus pilnvērtīgi izvērtēt sporta bāzes (nacionālās sporta bāzes pretendentes) atbilstību Likuma 5.pantā noteiktajiem nacionālās sporta bāzes statusa piešķiršanas nosacījumiem, kas ir arī sporta bāzes īpašnieka (vai valsts sporta bāzes valdītājam), kurš pretendē uz nacionālās sporta bāzes statusu, interesēs.**  **Pēc būtības jaunas procedūras ieviest nav nepieciešams, jo var tikt pārņemta jau veiksmīgi funkcionējošā nacionālo sporta bāzu darbības pārbaudes procedūra, kura ir noteikta Ministru kabineta 2010.gada 10.augusta noteikumos Nr.747 „Noteikumi par nacionālo sporta bāzu darbības pārbaudes kārtību un tajā iesaistāmajām institūcijām”. Bez tam, abas procedūras (sporta bāzu un nacionālo sporta bāzu pārbaudi) ir iespējams ietvert vienos Ministru kabineta noteikumos.**  **Citu pārbaudē iesaistīto valsts un pašvaldības institūciju minētās funkcijas nosaka spēkā esošie to darbību reglamentējošie normatīvie akti.** |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Noteikumu projekts paredz  **atbilstoši Likuma 6.panta 3.2 daļā un 10.panta piektajā daļā** **Ministru kabinetam dotajam deleģējumam** noteikt sporta bāzu sākotnējās pārbaudes kārtību un nacionālo sporta bāzu darbības pārbaudes kārtību **(kārtējo un ārpuskārtas)**, kas nodrošinās sporta bāzes darbības atbilstības izvērtējumu Likuma 5.panta nosacījumiem un citu normatīvo aktu prasībām.  Noteikumu projekta piemērošana ļaus pārliecināties gan par sporta bāzes atbilstību Likuma 5.panta nosacījumiem, gan pienācīgu pārvaldi un atbildīgo personu (īpašnieka) veiktajiem pasākumiem, kuri virzīti uz nacionālās sporta bāzes pienācīgu pārvaldi, drošu un pilnīgu izmantošanu. |
| 5. | Projekta izstrādē iesaistītās institūcijas | Izglītības un zinātnes ministrija. |
| 6. | Iemesli, kādēļ netika nodrošināta sabiedrības līdzdalība | Noteikumu projekta regulējums neparedz paplašināt ne valsts, ne pašvaldības atbildīgo uzraudzības institūciju funkcijas, kā arī neparedz ieviest tādas izmaiņas, kas varētu nelabvēlīgi ietekmēt sabiedrības intereses. |
| 7. | Cita informācija | Noteikumu projekts neparedz ieviest jaunas prasības – netiek paplašinātas esošo institūciju funkcijas. Likuma 5.panta pirmās daļas 2.punkts nosaka, ka sporta bāzes darbība un tehniskais stāvoklis atbilst normatīvo aktu prasībām, t.i., būvju tehniskā un funkcionālā stāvokļa, ekspluatācijas drošības, ugunsdrošības, civilās aizsardzības, darba drošības un sanitāri higiēnisko normu atbilstība normatīvo aktu prasībām. Pārbaudē iesaistītajām valsts un pašvaldības institūcijām minētās funkcijas nosaka spēkā esošie to darbību reglamentējošie normatīvie akti. Noteikumu projekta 4.punkts paredz, ka Izglītības un zinātnes ministrija pārbaudē var iesaistīt valsts un pašvaldību institūciju norīkotus atbildīgo uzraudzības institūciju pārstāvjus, ja atbildīgā uzraudzības institūcija pēdējā gada laikā nav veikusi pārbaudi pēc savas iniciatīvas. Tāpat paredz iespēju pārbaudē iesaistīt biedrības „Latvijas Sporta federāciju padome” norīkotus federāciju pārstāvjus.  Līdz ar nacionālās sporta bāzes statusa spēkā stāšanos nacionālās sporta bāzes un zeme to uzturēšanai tiek atbrīvotas no nekustamā īpašuma nodokļa (skat. likuma „Par nekustamā īpašuma nodokli” 1.panta otrās daļas 8.punktu, kā arī 7.panta ceturto, piekto un sesto daļu). Tādēļ pašvaldības līdzdalība šajā gadījumā ir obligāta. Papildus minētajam un, ņemot vērā Sporta likuma 7.pantā noteikto pašvaldību kompetenci sporta jomā, kā arī likuma „Par pašvaldībām” 15.panta 6.punktā noteikto autonomo funkciju – veicināt iedzīvotāju veselīgu dzīvesveidu un sportu, pašvaldības atbildīgās uzraudzības institūcijas līdzdalība ir lietderīga un nepieciešama. |

|  |  |  |
| --- | --- | --- |
| II. Tiesību akta projekta ietekme uz sabiedrību | | |
| **1.** | **Sabiedrības mērķgrupa** | **Tiešā sabiedrības mērķgrupa ir sporta bāzu īpašnieki vai valsts sporta bāzes valdītāji, kuriem jānodrošina ar sākotnējo pārbaudi un darbības pārbaudi saistīti apstākļi un informācijas sniegšana.**  **Saskaņā ar Sporta bāzu reģistrā ievietoto informāciju 1190 sporta bāzes (tai skaitā 31 nacionālā sporta bāze).** |
| **2.** | **Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt** | **Valsts, pašvaldību iestāžu un nevalstisko organizāciju norīkoti pārstāvji, kuru kompetencē ietilpst sākotnējās vai darbības pārbaudes ietvaros veicamais (atbilstoši Likuma 5.pantā minētajiem nacionālās sporta bāzes statusa piešķiršanas nosacījumiem).**  **Sporta sabiedrība kopumā.** |
| **3.** | **Tiesiskā regulējuma finansiālā ietekme** | **Projekts šo jomu neskar.** |
| **4.** | **Tiesiskā regulējuma nefinansiālā ietekme** | **Pozitīva ietekme uz sporta nozares tiesiskā regulējuma pilnveidošanu, jo tiek noteikta sporta bāzu, kuras saskaņā ar Likumu pretendēs uz nacionālās sporta bāzes statusa piešķiršanu, un nacionālo sporta bāzu pārbaudes kārtība.** |
| **5.** | **Administratīvās procedūras raksturojums** | **Projekts paredz jaunas procedūras ieviešanu, proti, sporta bāzes sākotnējo pārbaudi. Tomēr šādas pārbaudes saturs pēc būtības ir identisks nacionālo sporta bāzu darbības pārbaudes saturam, kurš noteikts Ministru kabineta 2010.gada 10.augusta noteikumi Nr.747 „ Noteikumi par nacionālo sporta bāzu darbības pārbaudes kārtību un tajā iesaistāmajām institūcijām”. Sporta bāzu sākotnējās pārbaudes procedūra ļaus pilnvērtīgi izvērtēt sporta bāzes (nacionālās sporta bāzes pretendentes) atbilstību**  **Likuma 5.pantā noteiktajiem nacionālās sporta bāzes statusa piešķiršanas nosacījumiem, kas ir arī sporta bāzes īpašnieka (vai valsts sporta bāzes valdītājam), kurš pretendē uz nacionālās sporta bāzes statusu, interesēs.** |
| **6.** | **Administratīvo izmaksu monetārs novērtējums** | **Projekts šo jomu neskar.** |
| **7.** | **Cita informācija** | **Nav.** |

Anotācijas III sadaļa – Projekts šīs jomas neskar.

|  |  |  |
| --- | --- | --- |
| IV. Tiesību akta projekta ietekme uz spēkā esošo tiesību normu sistēmu | | |
| 1. | Nepieciešamie saistītie tiesību aktu projekti | Līdz ar Noteikumu projekta spēkā stāšanos spēku zaudē Ministru kabineta 2010.gada 10.augusta noteikumi Nr.747 „ Noteikumi par nacionālo sporta bāzu darbības pārbaudes kārtību un tajā iesaistāmajām institūcijām” (Latvijas Vēstnesis, 2010, 128.nr.). |
| 2. | Cita informācija | Nav |

Anotācijas V,VI sadaļa – Projekts šīs jomas neskar.

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Izglītības un zinātnes ministrija, pārbaudē iesaistītās valsts un pašvaldību institūcijas. |
| 2. | Projekta izpildes ietekme uz pārvaldes funkcijām | Netiek paplašinātas esošo institūciju funkcijas. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Jaunas valsts institūcijas netiek radītas. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Projekts šo jomu neskar. |
| 6. | Cita informācija | Nav |

##### Izglītības un zinātnes ministrs R.Ķīlis

Vizē:

Valsts sekretārs M.Gruškevics

16.01.2012. 11:30

1201

A.Mičule

67047928, anda.micule@izm.gov.lv